Susie Morgenstern

Susie Morgenstern, jaiotzez Hoch (Newark, New Jersey, 1945eko martxoaren 18a), gazte literaturako idazlea da. Estatubatuar eta frantziar nazionalitateak ditu.

 Biografia 
Susie Morgenstern 1945eko martxoaren 18an jaio zen Newarken, New Jerseyn. Bi ahizpa nagusi ditu, Sandra eta Effie, bera baino 8 eta 5 urte zaharragoak, hurrenez hurren. Susieren aita Meyer Hoch zen, Polonian jaioa; ama, Sylvia Needleman, Brooklynen jaioa zen, eta gurasoak errusiarrak zituen. Biak juduak ziren, eta haien familiek adostuta ezkondu ziren.  

Susie Morgensternek Estatu Batuetan, Israelen eta Frantzian ikasi zuen. 1967an, 22 urte zituela, Frantziara iritsi zen, Niza hirira. Zoritxarrez, Susieren titulazio estatubatuarrak ez ziren aintzat hartzen Frantzian, eta horregatik, unibertsitateko ikasketak berriz hasi behar izan zituen frantsesez, ezagutzen ez zuen hizkuntza batean. Senarrak animatuta, literatura konparatuan lizentziatura, maisutza eta doktoretza eskuratzea lortu zuen.  Literatura konparatuko doktore tesia, Les fantasmes chez l'écrivain juif contemporain, 1971n defendatu zuen, bere bigarren alaba jaio zen urte berean. 

1967an Jacques Morgenstern matematikariarekin ezkondu zen. Senar-emazteak Nizara bizitzera joan ziren. Jacquesek, argitaratu aurretik, Susieren liburu guztien lehen irakurketa egiten zuen. 1994an hil zen.

1977an argitaratu zuen bere lehen liburua, L’Alphabet hébreu, eta horrela hasiera eman zion bere ibilbide literarioari, haur- eta gazte-literaturako frantsesezko idazle eta ilustratzaile gisa. Ibilbide horretan,  gazte literaturako klasikotzat jotzen diren liburuak, gehienak École des loisirs etxean argitara emanak, idatzi ditu. Haien artean, La Sixième (1985), La Première Fois que j'ai eu seize ans (1990), Confessions d'une grosse patate (2003) edo Lettres d'amour de 0 à 10 (1996) aipatu behar dira.

2005 arte, Ingelesa irakatsi zuen  Nice-Sophia-Antipolis Unibertsitatean.

Bere buruaz hitz egitean, Susie Morgensternek Frantziarekin «maiteminduta» dagoela eta idazteak bizirauten lagundu diola adierazi du. 2021ean bere autobiografia argitaratu zuen, Mes 18 exils.

Susie Aliyah Morgenstern hizkuntzalariaren ama da.

70 urterekin obulutegiko minbizia gainditu zuen .

 Liburuak 

 Kondekorazioak 

 Chevalier de la Légion d'honneur (2016ko martxoaren 25a)
 Officier de l'ordre des Arts et des Lettres (2013ko urtarrilaren 17a)

 Erreferentziak 

 Bibliografia 
 Sophie Chérer, Sophie, Susie Morgenstern, École des loisirs, « Mon écrivain préféré » bilduma, 2002, 62 or. (ISBN 2211104037)
 Hondelatte, Chistophe, Susie eta Georges, Europa 1, 2018ko urriaren 30a.


 Kanpo estekak 
 Webgune ofiziala (artxiboa)
 BnF: Susie Morgenstern - Bibliographie sélective
 Étonnants voyageurs
 NooSFere
 Radio France
 BD Gest
 Babelio
 Unifrance

Kategoria:Ohorezko Legioko zaldunak
Kategoria:Frantziako haur literaturako idazleak
Kategoria:Ameriketako Estatu Batuetako haur literaturako idazleak
Kategoria:XXI. mendeko Frantziako idazleak
Kategoria:XX. mendeko Frantziako idazleak
Kategoria:Newjerseyarrak
Kategoria:Frantziako emakumeak
Kategoria:Ameriketako Estatu Batuetako emakumeak
Kategoria:XX. mendeko emakume idazleak
Kategoria:XXI. mendeko emakume idazleak